**KÕRVALISED TEGEVUSED**

Kõrvalised tegevused on järjest aktuaalsem teema erinevates liiklejagruppides: jalakäija, jalgrattur, autojuht. Mobiiltelefonid seevastu on igapäevases kasutuses (mängimiseks, videote vaatamiseks jne) juba lasteaias. Teemat uurides võib saada selgust, kuidas on lood sinu klassis, koolis, sõpruskonnas? Mida saavad ise noored ära teha, et paeluva kõrvaltegevuse tõttu ei saada kahju liikluses?

**SEOS LÄBIVA TEEMA „TERVIS JA OHUTUS“ ÕPITULEMUSTE JA ÕPETAJARAAMATUGA**

Õpilane jälgib ja analüüsib enda ning kaaslaste käitumist ohutuse seisukohast, eristab ohtlikku liikluskäitumist (sh tegelemine kõrvaliste tegevustega) ohutust liikluskäitumisest, ning peab ohutut käitumist oluliseks.

* viib läbi uurimuse või teavitustegevuse ohutu käitumise propageerimiseks klassis või koolis;
* sekkub sobival viisil ja ennastsäästvalt ohuolukorra ärahoidmiseks kui kaaslase käitumine oma või teiste elu ohtu seab, oskab tähelepanu juhtida teiste ohtlikule käitumisele liikluses;
* saab aru, et ohutu käitumine liikluses aitab vältida õnnetusi, valikute korral eelistab käituda ohutult ning teeb soovitusi ohtudest hoidumiseks.

Õpilane on teadlik enda ja oma pere liiklemise harjumustest, eesti ja erinevate riikide liikluskultuuri olemusest ja liiklusohutuse tasemest.

* otsib, kogub ja esitleb andmeid ning teeb nendest lähtuvalt ettepanekuid kodukoha, kooli, klassi liiklusohutuse suurendamiseks

Õpilane on teadlik enda ja oma pere liiklemise harjumustest, eesti ja erinevate riikide liikluskultuuri olemusest ja liiklusohutuse tasemest:

* otsib, kogub ja esitleb andmeid ning teeb nendest lähtuvalt ettepanekuid kodukoha, kooli, klassi liiklusohutuse suurendamiseks.

[Läbiva teema „Tervis ja ohutus“ ohutuse alateema III kooliastme õpetajaraamatus](https://e-koolikott.ee/kogumik/9443-Labiva-teema-Tervis-ja-ohutus-ohutuse-alateema-opetajaraamat) on kõrvaliste tegevuste võimalik seondada üldisemaid [ohutuse teemalisi ülesandeid](https://www.liikluskasvatus.ee/et/opetajale/1/ohutusteemalised-opetajaraamatud/iii-kooliaste/ohutuse-teemaulesed-ulesanded), samuti on II kooliastmes ülesanne [Kõrvalised tegevused liikluses](https://www.liikluskasvatus.ee/et/opetajale/1/ohutusteemaline-opetajaraamat/ii-kooliaste/liiklusulesanded) ning samateemaline Kuldvillak.

**TAUSTINFO TEEMA/PROBLEEMISTIKU AVAMISEKS**

2/3 kuni 14-aastastest tegeleb jalakäijana kõrvaliste tegevustega. Levinumaks kõrvaliseks tegevuseks on vestlemine kaaslastega, kolmandik kasutab nutiseadmeid või kuulavad kõrvaklappidest muusikat.

**OLEMASOLEVAD ÕPPE- JA TEABEMATERJALID**

Liikluskasvatus.ee; YouTube`ist Märka märki videod ja Liiklusest nii ja teisiti õppevideo.

**MIDA SAAKS TEHA LOOV- VÕI UURIMUSTÖÖNA?**

Õpilasuurimus; projekt; loovtöö omaloominguna.

Õpilane viib läbi üksi või koos klassikaaslastega vaatluse oma kooli/klassi õpilaste harjumuslikest käitumisnormidest liikluses (kui palju liikluses kasutavad telefoni kõndides/rattaga sõites, kuulavad kõrvaklappidega muusikat, kes ja kui palju mängivad/jutustavad, ei tegele üldse kõrvaliste tegevustega jne), seejärel teeb (riski)analüüsi ja ettepanekud, kuidas olukorda parandada.

Oma õpilasuurimustöö põhjal võib läbi viia koolituse oma klassikaaslastele.

**Kelle poole pöörduda Transpordiametis?**

Kontaktisik on [Marika Luik](mailto:marika.luik@transpordiamet.ee), kelle poole võib täiendava info saamiseks pöörduda.